Med piber, trommer og forfatteren Lars Olsen som ivrig bannerfører dyrkes der klapjagt på den danske elite.

Der er igangsat et sandt tæppebombardement, som får folk til at forskanse sig i liebhaverboligerne og løbe for livet mellem kartoffelrækkerne.

Og konklusionen er klar: Eliten er et utøj, som udnytter os andre, holder sammen som ærtehalm – og derfor skal bekæmpes.



Det er en klar tendens i tiden. Men stop en halv – og indstil klapjagten! Vi har ikke for meget elite i Danmark, vi har for lidt – og jeg savner den sgu.